วันศุกร์ที่ 22 มิถุนายน 2561 เวลา 17.00 น. นายณรงค์ศักดิ์ โอสถธนากร ผู้ว่าราชการจังหวัดเชียงราย ให้การต้อนรับและพบปะกับคณะเจ้าหน้าที่สำนักข่าวซินหัว สาธารณรัฐประชาชนจีน และกรมสารนิเทศ กระทรวงการต่างประเทศ ตามโครงการแลกเปลี่ยนการเยือนระหว่างสื่อมวลชนไทยและสำนักข่าวซินหัว โดยได้รับฟังการบรรยายสรุปข้อมูลของจังหวัดเชียงราย ศักยภาพในด้านเศรษฐกิจและโครงการพัฒนาชุมชนตามแนวพระราชดำริของจังหวัดเชียงราย อาทิ โครงการพัฒนาดอยตุงฯ และแนวทางการพัฒนาพื้นที่สามเหลี่ยมทองคำ เชื่อมกับประเทศเพื่อนบ้านด้านสปป.ลาวและเมียนมา